**Singurătate**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Luna,

Puţin cam obosită,

Îşi mângâie razele

Cu palmele norilor,

Răsfiraţi ca o coroană

Pe fruntea

Cerului.

Roua,

Se adună broboane

Pe genele petalelor,

Răsfrânte pe buzele florilor

Ce aşteaptă să fie

Strânse la piept

Şi sărutate cu fiori de

Dragoste.

Umbre,

Albite de un tainic şi mistic

Răsărit,

Dansează cu cerul

În ropotele de aplauze

Ale aripilor serafice,

Ce aclamă

Renaşterea.

Tristeţea,

Lunatică şi impasibilă,

Se ascunde în gându meu,

Bolnav de aşteptare;

Avalanşe de suspine

Curg pe versantul iubirii,

Ce a devenit sloi,

Ca şi împietrita

Speranţă.

Eu,

Adorm pe zorii de mătase,

Legănat de briza

Ascunsă printre valuri,

Învelit cu lumina

Surâsului ei,

Ce-mi încălzeşte

Visul.